**Nelson Váldez**|  |
| Asmeniniai duomenys |
| **Pilnas vardas** | Nelson Antonio Haedo Valdez |
| Gimimo data | 1983 m. lapkričio 28 d. (40 metų) |
| Gimimo vieta | San Choakinas, Paragvajus |
| Ūgis | 1,78 m |
| Svoris | 71 kg |
| Klubai |
| Dabar žaidžia |  |
| **Pozicija** | puolėjas |
| Profesionalūs klubai\* |
| 2000-20012001-20032003-20062006-20102010-20112011-20132012-20132013-201420142014-20152015–20162017– | Club Atlético TembetaryWerder Bremen IIWerder BremenBorussia DortmundHércules CFFK Rubin Kazanʹ→ Valencia CF *(skol.)*Al Jazira Club→ Olympiacos FC *(skol.)*Eintracht FrankfurtSeattle Sounders FCCerro Porteño | 42 (18)69 (17)80 (21)113 (16)25 (8)20 (3)28 (6)12 (4)10 (6)10 (1)31 (1)83 (20) |
| Nacionalinė komanda\*\* |
| 2004-2017 | Paragvajus Paragvajus | 77 (13) |
| \* Skaičiuojama tik pasirodymai ir įvarčiai vietinėje lygoje Duomenys 2022.
\*\* Nacionalinės komandos pasirodymų irįvarčių duomenys 2022. |

**Nelsonas Antonijus Haedo Valdesas** (*Nelson Antonio Haedo Valdez*; g. 1983 m. lapkričio 28 d.) – buvęs Paragvajaus futbolininkas, Paragvajaus rinktinės puolėjas.

Karjera
-------

Gimė skurdžioje daugiavaikėje šeimoje San Choakine, Kaaguasu departamente. Nors Nelsonas nuo pat vaikystės troško žaisti futbolą, tėvai jam neišgalėjo nupirkti kamuolio. Būdamas 15-os su šeima persikėlė į Ipanę ir ten pradėjo lankyti „Club Atlético Tembetary" futbolo mokyklą. Šioje komandoje 2000 m. pradėjo futbolininko karjerą. Tačiau mažas antros šalies lygos klubas neišgalėjo mokėti didesnės algos Valdesui, todėl šis gyveno gatvėje, laisvu nuo varžybų metu uždarbiavo malūne.

Tačiau žaidėją pastebėjo „Werder Bremen" klubo skautai ir nupirko jam bilietą į Vokietiją, kad šis pasirodytų „Werder" komandos peržiūroje. Nors pradžioje vokiečiai manė, kad žaidėjas nėra perspektyvus, paragvajietė klubo prezidento Jürgen L. Born žmona paprašė suteikti jam antrą šansą. Jo metu Valdesas įmušė 4 įvarčius ir buvo pakviestas tobulėti dublerių komandoje. Nuo 2002 m. Valdesas pradėtas kviesti ir į pagrindinę komandą. 2004 m. laimėjo Bundeslygą ir šalies taurę, debiutavo Čempionų Lygoje. Tačiau Valdesui nepavyko įsitvirtinti pagrindinėje sudėtyje, kur žaidė pasaulinio lygio puolėjai Miroslavas Klozė ir Ivanas Klasničius.

2006 m. Dortmundo „Borussia" klubas pasiūlė Valdesui 4 metų kontraktą. Nors žaidėjas ten nebuvo itin rezultatyvus, bet pasižymėjo kovingumu ir kūrybiškumu. 2010 m. Valdesą siekė įsigyti „Sunderland" klubas, bet „Borussia" užsiprašyta 10 mln. eurų suma anglų klubui pasirodė per didelė.

Vėliau Nelsonas Valdesas gavo pasiūlymų iš Rusijos klubų, bet pasirinko Ispanijos „Hércules CF", su kuriuo sudarė 3 metų kontraktą. Žaidėją klubas įsigijo už 3,5 mln. eurų. Žaidėjas La Ligoje debiutavo sėkmingai, sezono pradžioje įmušė 6 įvarčius per 11 varžybų ir sudomino „Real Madrid" klubą. Tačiau kontraktas nebuvo pasirašytas, o „Hércules" iškrito į antrąją lygą.

2011 m. rugpjūčio 14 d. pasirašė trejų metų sutartį su Rusijos FK Rubin Kazanʹ klubu. Gruodžio 15 d. įmušė išlyginamąjį įvartį į PAOK klubo vartus ir lėmė „Rubin" patekimą į Europos lygos atkrintamųjų varžybų etapą.

Karjera rinktinėje
------------------

Nelsonas Valdesas su Paragvajaus U-20 rinktine dalyvavo 2003 m. pasaulio U-20 futbolo čempionate, ten įmušė įvartį į Vokietijos vartus. Nacionalinėje komandoje žaidžia nuo 2004 m. liepos 8 d. jis debiutavo Copa América čempionate. Savo pirmąjį įvartį už Paragvajų įmušė 2005 m. draugiškose varžybose prieš Salvadorą. Futbolininkas su rinktine žaidė 2006 m. pasaulio čempionate, kur per trejas rungtynes aikštėje praleido 245 minutes, 11 kartų smūgiavo vartų link, 4 kartus pataikė į vartų plotą.

Valdesas nebuvo pakviestas į 2007 m. Copa América čempionatą, bet dalyvavo atrankos į 2010 m. pasaulio čempionatą varžybose. Per 17 atrankos varžybų Valdesas įmušė 5 įvarčius. Žaidėjas dalyvavo visose pasaulio čempionato varžybose, nuolat kėlė pavojų varžovų vartams. 2011 m. Copa América čempionate Valdesas įmušė įvartį grupės varžybose į Brazilijos vartus.

Asmeninis gyvenimas
-------------------

Valdesas 2010 m.
Valdesas, kaip ir didelė dalis Paragvajaus futbolininkų, kalba gvaraniškai. Jis kasmet teikia labdarą savo gimtajai San Choakino apygardai, perka dovanas vaikams Kalėdų proga.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | I etapas | 3 | 0 | 1 | 0 | 0 |
| Pietų Afrika 2010 | ketvirtfinalis | 5 | 0 | 0 | 0 | 0 |
| **Žemyno čempionatai** |
| Peru 2004 | ketvirtfinalis | 3 | 0 | 1 | 0 | 0 |
| Argentina 2011 | 2 vieta | 6 | 1 | 1 | 0 | 0 |
| Čilė 2015 | 4 vieta | 5 | 1 | 0 | 0 | 0 |

Laimėjimai
----------

### Komandiniai

Werder Bremen
* Bundesliga: 2003–04
* DFB-Pokal: 2003–04

Paragvajus Paragvajus
* Copa América, 2 vieta: 2011

Nuorodos
--------

|  |  |
| --- | --- |
|  | **Vikiteka: Nelson Haedo Valdez** – vaizdinė ir garsinė medžiaga  |

|  |
| --- |
|  **Šią straipsnio dalį reikėtų išplėsti.** |

Išnašos
-------

1. ↑  Nelson Haedo Valdez profilis svetainėje National-Football-Teams.com
2. ↑